ก่อนหน้านี้มีเพศสัมพันธ์กับแฟนแต่หลั่งนอกค่ะ เพื่อความชัวร์เลยกินยาคุมฉุกเฉินไป1เม็ดแรก ก่อนครบ12ชม.มีเพศสัมพัน์กันแต่ใส่ถุงยาง แต่ถุงยางเเตก แล้วเราทานยาคุมเม็ดที่2 แบบนี้จะท้องมั้ยคะ หรือว่าต้องไปซื้อยาคุมฉุกเฉินมาทานอีก
สวัสดีค่ะ การมีเพศสัมพันธ์โดยใช้วิธีการหลั่งนอก จะมีโอกาสตั้งครรภ์ประมาณ 4%-22% แต่หากได้ทานยาคุมฉุกเฉินเม็ดแรกภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉิน จะช่วยป้องกันการตั้งครรภ์ได้ประมาณ 95%และหากได้มีเพศสัมพันธ์อีกครั้ง โดยยังไม่เกิน 12 ชั่วโมงนับจากที่ได้ทานยาคุมฉุกเฉินเม็ดแรกไป ก็ไม่จำเป็นต้องซื้อยาแผงใหม่มาทานอีก ให้รีบทานยาเม็ดที่ 2 ของแผงที่ได้ทานไปแล้วได้เลย ยาที่ได้ทานไปทั้ง 2 เม็ด ก็จะช่วยป้องกันการตั้งครรภ์ในทั้ง 2 ครั้งได้ค่ะ